באחד בשבת, יום אחד לחודש אלול שנת חמשת אלפים ושבע מאות ושבעים ותשע לבריאת עולם על פי לוח השנה היהודי, המקביל ליום הראשון בחודש ספטמבר, שנת אלפיים ותשע עשרה, למנין שאנו מונים כאן, באי היווני כרתים,

החתן, \_\_\_\_\_\_\_\_\_\_\_\_\_

והכלה, \_\_\_\_\_\_\_\_\_\_\_\_\_

נכנסו באיחוד נישואים זה.

אנו מתחייבים להזין ולכבד זה את זו ולבטוח זה בזו לאורך חיי נישואינו. נהיה פתוחים וכנים, מבינים ומקבלים, אוהבים וסלחניים, ונאמנים האחד לשנייה. אנו מבטיחים לפעול ביחד לבניית מערכת יחסים הרמונית של שוויון. נכבד את הייחודיות הקיימת בכל אחד מאיתנו, ונעזור זה לזו להגשים את מלוא הפוטנציאל הגלום בנו. ננחם ונתמוך זה בזו ברגעי הצער וברגעי השמחה שהחיים יזמנו לנו.

מי ייתן ואהבתנו תעניק לנו את החופש להיות מי שאנחנו, את אומץ הלב להגשים את חלומותינו המשותפים והאישיים, ואת הכוח להקים בית שיהיה שופע למידה, שחוק, קבלת השונה, וחמלה. באושר נכנסים אנו למחויבות זו ומתחייבים לעמוד בהבטחות אלו זה לזה.